Ek beplan om die evangelie van Lukas en die Handelinge van die apostels oor ‘n tydperk van 10 weke in die derde kwartaal 2011 deur te lees en elke weeksdag iets daaroor te publiseer. Ek begin my bydraes daaroor op Donderdag 21 Julie. Ek hoop om dit DV vol te hou tot 28 September wanneer ons die laaste hoofstuk van Handelinge saam sal lees:
Ek plaas solank ‘n paar inleidende artikels wat jy kan voor die tyd kan deurlees. Dit sal baie help met die agtergrond vir die leeswerk. Jy kan dit by hierdie skakel bereik.
Die doel van ons reis deur Lukas se verhaal in sy evangelie en Handelinge, is dat jy die breë boodskap van die verhale raaklees en die betekenis en die impak daarvan vir jou lewe te oorweeg.
Daarom is dit so belangrik om jou leeswerk te joernaal. Dit help met die nadenke oor die gedeeltes en word mettertyd ‘n kragtige geestelike hulpmiddel om die stem van die Here te kan onderskei.
Jy kan enige sisteem gebruik om vir jou aantekeninge te maak, selfs kort aantekeninge in die kantlyn van die Bybel: